SL
L 121/136
Uradni list Evropske unije
5.5.2023
PRILOGA VIII
MERILA ZA OCENJEVANJE DELOVANJA GVAJANSKEGA SISTEMA ZA ZAGOTAVLJANJE ZAKONITOSTI LESA (GTLAS)
OZADJE Pred začetkom delovanja sheme izdajanja dovoljenj FLEGT za izvoz lesa v Unijo bo opravljena skupna neodvisna tehnična ocena sistema GTLAS.
S to oceno se bo ocenil celotni sistem, da se ugotovi, ali so vzpostavljeni ustrezni mehanizmi za to, da sistem GTLAS deluje in je uspešen v praksi, kot je predvideno.
Z oceno se bo pregledal opis sistema, pri čemer bo poseben poudarek usmerjen na vse spremembe tega sporazuma po začetku njegove veljavnosti.
Pogodbenici se o nalogah in pristojnostih za neodvisno tehnično oceno skupaj dogovorita v okviru skupnega odbora za spremljanje in pregled.
Neodvisna tehnična ocena bo zajemala naslednje: — opredelitev zakonitosti, v kateri so navedeni zakoni Gvajane, ki jih je treba upoštevati, da se izda dovoljenje; — nadzor nad dobavno verigo za sledenje lesnim proizvodom od gozda do točke izvoza ali domače prodaje ter od točke uvoza do točke izvoza ali domače prodaje; — postopke preverjanja za določitev skladnosti z vsemi elementi iz opredelitve zakonitosti in nadzora nad dobavno verigo; — postopke za izdajanje izvoznih potrdil in dovoljenj FLEGT ter — neodvisen nadzor za zagotovitev, da sistem deluje, kot je bilo načrtovano.
Na podlagi izkušenj z drugimi sporazumi se lahko ocena sistema GTLAS izvede s postopnim in ponavljajočim se pristopom, pri čemer se lahko vse pomanjkljivosti in primeri neskladnosti s sistemom GTLAS, ugotovljeni med oceno, postopoma odpravijo z načrtovanim izvajanjem popravnih ukrepov.
1.
OPREDELITEV ZAKONITOSTI Zakonito proizveden les je opredeljen na podlagi pravnega okvira, ki velja v Gvajani in zajema: — pravice do sečnje: dodelitev koncesijskih pogodb za izkoriščanje gozdov in pravic do sečnje lesa v okviru pravno opredeljenih meja; — gozdarske dejavnosti: skladnost s pravnimi zahtevami glede gospodarjenja z gozdovi in gozdarskimi dejavnostmi, vključno s skladnostjo z ustrezno okoljsko in delovno zakonodajo; — pristojbine in davki: skladnost s pravnimi zahtevami v zvezi z davki, pristojbinami in dajatvami (ali katerim koli drugim spremenjenim sistemom prihodkov), neposredno povezanimi s sečnjo lesa in pravicami do sečnje; — drugi uporabniki: če je to primerno, spoštovanje zakonitega lastništva posesti drugih strank ali pravic do uporabe zemljišč in drugih virov, ki bi bili lahko prizadeti zaradi pravic do sečnje lesa; — trgovina in carina: skladnost s predpisanimi zahtevami za trgovinske in carinske postopke.
Glavna vprašanja: 1.1
Ali so v opredelitvi zakonitosti pravne zahteve jasno opredeljene?
1.2
Ali so podrobno določeni načela, merila in kazalniki, ki jih je mogoče uporabiti pri preskusu skladnosti s posameznim elementom iz opredelitve zakonitosti?